钦定古今图书集成/明伦汇编/氏族典/第392卷 > 李端懿
## 钦定古今图书集成/明伦汇编/氏族典/第392卷 > 李端懿

按《宋史李遵勖传》：“遵勖子端懿，字元伯，性和厚，喜问
学，颇通阴阳医术、星经、地理之学。七岁，授如京副使，
侍真宗东宫，尤所亲爱，尝解方玉带赐之。稍长，出入
宫禁如家人。七迁济州防御使，知冀州，为政循法度，
民爱其不扰。迁华州观察使，以母丧起复为镇国军
节度观察留后，愿终制，许之。服除，提举集禧观，出知”
郓州，寻除宁远军节度使、知澶州。卒，谥良定。